The Kelly Family
<s>The Kelly Family je bila američka muzička grupa irskog porijekla, čiji su članovi bili mnogobrojna porodica Kelly.</s><s>Na njihovom repertoaru bile su pretežno rock, pop i folk pjesme.</s><s>Velike uspjehe imali su u mnogim evropskim zemljama, ali i drugim dijelovima svijeta, a naročito u Njemačkoj, državama Beneluksa, Skandinaviji, Poljskoj, Španiji i Portugalu.</s><s>Od početka 1980tih do kraja karijere prodali su preko 20 miliona albuma.</s>

<s>Dugo godina početkom karijere, grupa je imala putujući karakter i imidž ciganske muzike, a nastupali su u gotovo svim krajevima Evrope, putujući u vlastitom dvospratnom autobusu ili brodu.</s><s>Taj imidž su naglašavali svojom upadljivom, često ručno izrađenom odjećom, te dugom kosom koju su imali i muški i ženski članovi grupe.</s><s>Pri kraju karijere, postepeno su prešli u mainstream izgled.</s>

<s>Počeci 
Grupa je svoje početke imala u maju 1965. kada su Daniel Kelly stariji i njegova prva supruga Joanne napustili SAD te sa svojom djecom Danielom ml., Kathleen (Kathy) i Paulom doselili se u Španiju, gdje je Daniel otvorio antikvarnicu.</s><s>Međutim, ubrzo se razveo od Joanne koja se vratila u SAD sa sinom Danielom ml. koji je bio invalid.</s><s>Godine 1970.</s><s>Daniel je oženio Barbaru Ann Suokko, sa kojom je imao osmoro djece, među kojima je najstariji John rođen 1967. a najmlađi Angelo rođen 1981.</s><s>Djecu su obrazovali kod kuće i učili ih muzici i plesu.</s>

<s>Najstarija djeca Caroline, Kathy i Paul oformili su grupu The Kelly Kids 1974. s kojom su imali prve nastupe na lokalnim događajima i zabavama.</s><s>Postepeno su postali poznati u Španiji te su se 1975. pojavili i na španskoj televiziji.</s><s>Vremenom su se grupi pridruživali i mlađi članovi porodice, kako su odrastali i učili svirati razne instrumente.</s><s>Nakon što su postali popularni u Španiji, započeli su 1976. turneju u Italiji, Njemačkoj i Holandiji pod novim imenom The Kelly Family, a 1977. nastupali su i u Irskoj.</s><s>Godinu kasnije, ponovno su imali turneju, ali ovog puta u dvospratnom autobusu, koji će kasnije postati njihov zaštitni znak.</s><s>Roditelji, Daniel i Barbara pridružili su se grupi, a Barbara je čak nastupala sa bebom u naručju.</s>

<s>Godine 1977. potpisali su prvi ugovor sa izdavačkom kućom u Njemačkoj.</s><s>Prvi veći hit napravili su 1980. sa pjesmom Who'll Come With Me (David's Song), a solo dionicu pjevao je tada 12-godišnji John Kelly.</s><s>Pjesma sa galskom melodijom koju je komponovao Vladimir Cosma bila je tematska melodija njemačke televizijske produkcije Avanture Davida Balfoura, snimljenih po romanu Oteti Roberta Louisa Stevensona.</s><s>Pjesma se također popela i na prva mjesta muzičkih ljestvica u Holandiji i Belgiji, a u Njemačkoj je ušla među 20 najboljih.</s>

<s>Svoje pjesme su uglavnom pisali sami.</s><s>Teme pjesama su pretežno događaji iz njihovog života, a dosta utjecaja ima njihova katolička religioznost.</s>

<s>Barbara Kelly je umrla 1982. od posljedica raka dojke, nedugo nakon rođenja najmlađeg djeteta, sina Angela.</s><s>Njene posljednje riječi upućene porodici bile su "Nastavite pjevati!" Grupa je nakon toga nastavila snimati, a Daniel Kelly je 1980tih osnovao vlastitu izdavačku kuću.</s><s>Kada su najstarija djeca odrasla, Caroline i Paul su napustili grupu.</s><s>Caroline je postala medicinska sestra, a Paul je postao kuhar.</s><s>Otac Daniel je 1990. doživio moždani udar, ali je i pored lošeg zdravlja bio na čelu grupe sve do svoje smrti 2002. godine.</s>

<s>Vrhunac karijere grupa je doživjela početkom 1990tih.</s><s>Njihov album Over the Hump 1994. prodan je u preko 2,25 miliona primjeraka samo u Njemačkoj, te 4,5 miliona primjeraka širom Evrope.</s><s>Nakon tog albuma, 1995. održali su koncert u Beču pred oko 250.000 obožavatelja.</s><s>Iste godine napunili su Westfalenhalle u Dortmundu devet puta uzastopno, što ni jedan muzičar nakon njih nije uspio.</s><s>Godine 1996. započeli su svoju prvu Stadium Tour turneju, puneći neke od najvećih evropskih pozornica.</s><s>Godine 1998. kupili su dvorac Gymnich u blizini Kölna.</s><s>Nakon smrti oca Daniela 2002. grupa je učestvovala na njemačkom izboru za Eurosong pjesmom koju je izvodila Maite Kelly I wanna be loved, te su zauzeli 4. mjesto.</s><s>Iste godine, Barbyina bolest ju je prisilila da napusti grupu, a na razočarenje mnogih obožavatelja, Paddy je ošišao svoju dugu kosu te se pridružio katoličkoj zajednici svetog Ivana u Francuskoj, ali ju je 2011. napustio i ponovno se posvetio muzici.</s><s>Većina drugih članova grupe su započeli svoje solo karijere, uz povremene zajedničke nastupe, kao i uz svoje supruge, pošto se i Jimmyjeva i Johnova supruga također bave muzikom.</s>

<s>Zbog velikog interesa obožavatelja, imali su kraću turneju u Njemačkoj 2007. godine.</s>

<s>Diskografija</s>

<s>Studijski albumi 
 1979. - The Kelly Family
 1979. - Lieder der Welt 
 1979. - Festliche Stunden bei der Kelly Family
 1979. - Who'll Come With Me
 1980. - Wanderlieder
 1980. - Ein Vogel kann im Käfig nicht fliegen
 1980. - Stargala
 1980. - Kelly Family Loves Christmas and You
 1980. - Christmas All Year
 1980. - Guten Abend, gut' Nacht
 1981. - Liederreise
 1981. - Wonderful World
 1984. - Une famille c’est une chanson
 1984. - Unsere schönsten deutschen Lieder
 1989. - Keep on Singing
 1990. - New World
 1991. - Honest Workers
 1992. - Street Life
 1993. - Wow
 1994. - Greensleeves
 1994. - Mull of Kintyre
 1994. - Over the Hump
 1994. - Christmas for All
 1996. - Almost Heaven
 1997. - Growin’ Up
 1998. - From Their Hearts'
 2002. - La Patata 2004. - Homerun 2005. - Hope''</s>

<s>Galerija</s>

<s>Reference</s>

<s>Vanjski linkovi</s>

<s>Zvanična stranica Angelo Kelly
Zvanična stranica Maite Kelly
Zvanična stranica Paddy Kelly
Zvanična stranica Joey Kelly
Zvanična stranica Jimmy Kelly
Zvanična stranica Kathy Kelly
Detaljno porodično stablo porodice Kelly</s>

<s>Američke muzičke grupe
Njemačke muzičke grupe</s>

